Уметнички савет УЛУПУДС-а расписује конкурс за 49. Мајску изложбу 2017
Конкурс је отворен од 5. до 30. априла 2017. године.
Заједничка тема - слоган 49. Мајске изложбе је:

ПРЕКО ЦРТЕ
ГЛАВНИ ПРОГРАМ 

Тематски део Мајске изложбе прати, као и до сада, укључује одговарајући ревијални део. Предност приликом избора имаће они радови који су одговорили на задату тему и наведене критеријуме. 
ТЕМА има  двојако значење. Потенцира АВАНГАРДНО истраживање традиционалних медија и техника примењене уметности и дизајна, али и социјалну проблематику одливања креативног потенцијала ПРЕКО ГРАНИЦЕ односно ЦРТЕ, где се смелост  и знање препознаје, односно уграђује у друге културе, као и иверзибилне процесе преузимања утицаја других средина код нас.

ПРАТЕЋИ ПРОГРАМ 

УК ПАРОБРОД

Основни циљ овог програма јесте анимирање самих уметника да уобличе ЛИЧНЕ ПРОЈЕКТЕ којима би на активан (интерактиван) начин представили своју делатност, креативне идеје, замисли и програме, критичке осврте и сл., провоцирали конструктивне разговоре или иницирали округле столове, презентације, игроказе, едукативне радионице и др., како би се на што активнији начин анимирала публика да у што већем броју посећује изложбу и како би јој се омогућила динамична и креативна рецепција понуђених садржаја. Предлаже се организовање представљање уметника, њихових дела, дружење са колегама ствараоцима кроз дијалог и друге форме презентације.  

УСЛОВИ ИЗЛАГАЊА

Главни програм, 49. мајска изложба  2017
На изложби могу учествовати само чланови и кандидати УЛУПУДС-а. Сваки учесник  може да конкурише са највише 2 (два) рада или целине који су настали у последње две године. Прилажу се пријава и фотографије радова за Конкурс 49. Mајска изложбe – Преко црте. Шаљу се мејлом на адресу: majska2017@gmail.com  od 5. до 30. априла 2017. За оне који хоће лично да доставе (уруче) CD с пријавом и фотографијама радова одређени су термини од 5. до 30. априла (12-16 часова) у просторијама удружења.
 

Важна напомена за оне који прођу селекцију: Оригиналне радове уметници ће доносити у галерије (НЕ У УДРУЖЕЊЕ) непосредно уочи термина за отварање изложбе. Накнадно ћете бити обавештени о терминима.

Аутори који прођу селекцију плаћају котизацију од 1000,00 рсд, уплаћујући  на: Alpha Bank 180-1001210011999-43 (сврха уплате: каталог Мајске изложбе). 
Неопходно је да фотографије радова припреме у резолуцији од 300 dpi, у *.jpg формату, без компресије, димензије 18 cm по дужој страни.
 

За додатне информације кандидати могу да се обрате на тел. 011 2685 780, е-мејл. majska2017@gmail.com , admin@ulupuds.org.rs кустосу изложбе Мирјани Бајић, моб. 065 5555 428 или сараднику кустоса Предрагу Стојановићу, моб. 062 8184 872
Форме пратећег програма    

Аутори који су конкурисали за главни програм Мајске изложбе могу конкурисати и за пратећи програм. Све активности у овом програму треба да буду из области примењене уметности и дизајна. (директно или индиректно) Аутори могу наступити самостално или као група аутора.

Облици активности: 
Округли сто о одређној теми - до 2 сата трајања, према могућностима у датом простору
Предавање  презентација - до 2 сата трајања

Једнодневна изложба/ инсталација / лични пројекат 
Радионица 
Игроказ / перформанс  

Уметничка окупљања с различитим циљем или стваралачке интерактивне радионице

Прилаже се кратак опис једне од горе навадених активности који би требало да чине следећи подаци: назив, опис, начин реализације, циљ, очекиван број учесника. Од аутора се очекује да сами реализују своје замисли у простору. Добродошли су сви адекватни предлози о евентуалним локацијама за пратеће програме и изложбе.
Форма подношења пријаве треба да одговара врсти активности. 

а) за жирирање: Округли сто о одређној теми, писани опис (тезе, учесници, модератор), одштампан и у ворд фармату (за каталог)
б) за жирирање: Једнодневне изложбе, инсталације, лични пројекат, радионица, предавања, презентације, игроказ, перформанс - Писани опис са пратећим визуелним материјалом који описује активност. JPG формат, RGB мод, фајл величине до 500 кб, WORD документ

